Roberts Bancāns

Roberts Bancāns (1891—1938) bija latviešu dramaturgs. Nošautās Maskavas latviešu teātra "Skatuve" trupas direktors.

 Dzīvesgājums 
Dzimis 1891. gada 12. decembrī Šēderes pagasta Jaungrīnvaldes pusmuižāБанцан Роберт Фрицевич Жертвы политического террора в СССР lists.memo.ru Friča Bancāna ģimenē. Bija fabrikas strādnieks Rīgā, pirms Pirmā pasaules kara pārcēlās uz Maskavu. Pēc kara beigām kopā ar jaunāko brāli Rūdolfu mācījās latviešu teātra "Skatuve" studijā. Bija šī teātra režisors, sacerēja trīs lugas, kuras pats arī iestudēja teātrī "Skatuve" — Fufcēners tintē (1927), Gaidītie un negaidītie (1931) un Miroņi vēl dzīvo (1931).

Teātra pastāvēšanas pēdējos gados viņš bija tā direktors (1932—1937). 1935. gadā R. Bancānam piešķīra Krievijas PFSR Nopelniem bagātā skatuves mākslinieka goda nosaukumu.

1937. gada 1. decembrī R. Bancānu "Latviešu operācijas" laikā kopā ar citiem teātra darbiniekiem apcietināja un Butovas poligonā pie Maskavas 1938. gada 3. februārī nošāva un apraka PSRS Iekšlietu Tautas komisariāts.Банцан Роберт Фрицевич

 Ārējās saites 
 Жертвы политического террора в СССР (kopējie upuru saraksti)

 Atsauces 

Kategorija:Augšdaugavas novadā dzimušie
Kategorija:Latviešu teātra režisori
Kategorija:Butovas poligonā nošautie un apraktie